钦定古今图书集成/明伦汇编/人事典/第080卷 > 《寄狄明府》前人
## 钦定古今图书集成/明伦汇编/人事典/第080卷 > 《寄狄明府》前人

梁公曾孙我姨弟，不见十年官济济。大贤之后竟陵
迟，浩荡古今同一体。比者伯叔四十人，有才无命百
寮底。今者弟兄一百人，几人卓绝秉《周礼》。在汝更用
文章为，长兄白眉复天启，汝门请从曾公说。太后当
朝多巧计。狄公执政在末年，浊河中不污清。济国嗣
初将付诸，武，公独廷诤守丹陛。禁中册决诏房陵，前
朝长老皆流涕。太宗社稷一朝正，汉官威仪重昭洗。
时危始识不世才，谁谓荼苦甘如荠。汝曹又宜裂土
食，身使门户多旌棨。胡为飘泊岷汉间，干谒王侯颇
历诋。况乃山高水有波，秋风萧萧露泥泥。虎之饥，下
巉岩，蛟之横。出清泚。早归来，黄污人衣眼易眯。